Harci delfineket és oroszlánfókákat is bevet a NATO | nlc
Tengeri emlősök most először vesznek részt a katonai szövetség és Ukrajna közös hadgyakorlatán a Fekete-tengeren.
Az állatokkal a radarrendszerek megzavarását, aknakeresést és katonai búvárok észlelését gyakorolják majd a tengeri emlősök kiképzési programjában. Ezenkívül kipróbálják majd azt az új, kifejezetten delfinekre szabott harci viseletet is, amelyet a Hawaii Egyetem kutatói fejlesztettek ki.
Az egy- vagy kéthetesre tervezett hadgyakorlaton részt vevő 20 delfint és 10 oroszlánfókát a kaliforniai San Diegóból szállítják majd a Fekete-tengerhez egy speciális medencével ellátott repülőgépen.
Még több delfin
●Százezer delfin úszik egyszerre – videó
●Bájos videó: kisgyerekkel barátkozott a fehér delfin
●Tündéri fotók: emberek nevelik a delfinbébit
Ez az első eset, hogy delfineket alkalmaznak egy NATO-hadgyakorlaton, sőt valószínűleg ez lesz az első alkalom, hogy amerikai harci delfinek a nyílt tengeren találkoznak majd orosz “kollégáikkal”. Delfineket katonai célokra jelenleg a világon csak két helyen, San Diegóban és Szevasztopolban képeznek ki. A szevasztopoli kiképző központ állatai pedig nemrég hivatalosan az orosz haditengerészet fennhatósága alá kerültek, miután márciusban a Krím félszigetet az Oroszországi Föderációhoz csatolták.
Az amerikai haditengerészet kötelékében összesen mintegy száz palackorrú delfin, kaliforniai oroszlánfóka és beluga cet (fehér delfin) “teljesít szolgálatot”. Jurij Pliacsenko, a szevasztopoli harci delfinek egykori kiképzője az állatvédők éles tiltakozására számít.
delfinkatonaságbelugaNATO